CELEX: 62015CA0435
Language: fi
Date: 2017-03-22 00:00:00
Title: Yhdistetyt asiat C-435/15 ja C-666/15: Unionin tuomioistuimen tuomio (yhdeksäs jaosto) 22.3.2017 (ennakkoratkaisupyynnöt, jotka ovat esittäneet Finanzgericht Hamburg (Saksa) ja Rechtbank Noord-Holland (Alankomaat) – GROFA GmbH v. Hauptzollamt Hannover (C-435/15), sekä X ja GoPro Coöperatief UA v. Inspecteur van de Belastingdienst/Douane kantoor Rotterdam Rijnmond (C-666/15) (Ennakkoratkaisupyyntö — Yhteinen tullitariffi — Tullinimikkeet — Tavaroiden luokittelu — Videokamerat — Yhdistetty nimikkeistö — Alanimikkeet 8525 80 30, 8525 80 91 ja 8525 80 99 — Selittävät huomautukset — Tulkinta — Täytäntöönpanoasetukset (EU) N:o 1249/2011 ja (EU) N:o 876/2014 — Tulkinta — Pätevyys)

29.5.2017   
            
            
               FI
            
            
               Euroopan unionin virallinen lehti
            
            
               C 168/10
            
         Unionin tuomioistuimen tuomio (yhdeksäs jaosto) 22.3.2017 (ennakkoratkaisupyynnöt, jotka ovat esittäneet Finanzgericht Hamburg (Saksa) ja Rechtbank Noord-Holland (Alankomaat) – GROFA GmbH v. Hauptzollamt Hannover (C-435/15), sekä X ja GoPro Coöperatief UA v. Inspecteur van de Belastingdienst/Douane kantoor Rotterdam Rijnmond (C-666/15)
   (Yhdistetyt asiat C-435/15 ja C-666/15) (1)
   
   ((Ennakkoratkaisupyyntö - Yhteinen tullitariffi - Tullinimikkeet - Tavaroiden luokittelu - Videokamerat - Yhdistetty nimikkeistö - Alanimikkeet 8525 80 30, 8525 80 91 ja 8525 80 99 - Selittävät huomautukset - Tulkinta - Täytäntöönpanoasetukset (EU) N:o 1249/2011 ja (EU) N:o 876/2014 - Tulkinta - Pätevyys))
   (2017/C 168/11)
   Oikeudenkäyntikielet: saksa ja hollanti
   
      Ennakkoratkaisua pyytäneet tuomioistuimet
   
   Finanzgericht Hamburg ja Rechtbank Noord-Holland
   
      Pääasioiden asianosaiset
   
   
      Kantajat: GROFA GmbH (C-435/15), sekä X ja GoPro Coöperatief UA (C-666/15)
   
      Vastaajat: Hauptzollamt Hannover (C-435/15) ja Inspecteur van de Belastingdienst/Douane kantoor Rotterdam Rijnmond (C-666/15)
   
      Tuomiolauselma
   
   
               1)
            
            
               Tiettyjen tavaroiden luokittelusta yhdistettyyn nimikkeistöön 29.11.2011 annettua komission täytäntöönpanoasetusta (EU) N:o 1249/2011 on tulkittava siten, ettei sitä sovelleta analogisesti tavaroihin, joilla on asiassa C-435/15 kyseessä olevien kolmen GoPro Hero 3 Black Edition -sarjan kameramallin ominaisuudet.
            
         
               2)
            
            
               Tiettyjen tavaroiden luokittelusta yhdistettyyn nimikkeistöön 8.8.2014 annettua komission täytäntöönpanoasetusta (EU) N:o 876/2014 on tulkittava siten, että sitä sovelletaan analogisesti tavaroihin, joilla on kyseisessä asiassa kyseessä olevien kolmen GoPro Hero 3 Black Edition -sarjan kameramallin ominaisuudet, mutta tämä asetus ei ole pätevä.
            
         
               3)
            
            
               Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteessä I olevan yhdistetyn nimikkeistön, sellaisena kuin se on muutettuna 27.9.2011 annetulla komission täytäntöönpanoasetuksella (EU) N:o 1006/2011, 9.10.2012 annetulla komission täytäntöönpanoasetuksella (EU) N:o 927/2012 ja 4.10.2013 annetulla komission täytäntöönpanoasetuksella (EU) N:o 1001/2013, alanimikkeitä 8525 80 30, 8525 80 91 ja 8525 80 99 on tulkittava näitä alanimikkeitä koskevien yhdistetyn nimikkeistön selittävien huomautusten valossa siten, että videojaksoa, jonka kesto on enemmän kuin 30 minuuttia ja joka tallennetaan erillisiin tiedostoihin, joista jokainen on kestoltaan alle 30 minuuttia, on pidettävä yhden ainoan videojakson vähintään 30 minuuttia kestävänä tallennuksena riippumatta siitä, ettei käyttäjä voi havaita siirtymistä tiedostosta toiseen niiden lukemisen aikana tai että päinvastoin käyttäjän on tämän lukemisen aikana lähtökohtaisesti avattava jokainen tiedosto erikseen.
            
         
               4)
            
            
               Asetuksen N:o 2658/87 liitteessä I olevaa yhdistettyä nimikkeistöä, sellaisena kuin se on muutettuna täytäntöönpanoasetuksilla N:o 1006/2011, N:o 927/2012 ja N:o 1001/2013, on tulkittava siten, että yhdistetyn nimikkeistön alanimikkeeseen 8525 80 99 ei voida luokitella videokameraa, jolla voidaan tallentaa ulkoisista lähteistä tulevia signaaleja ilman, että sillä voidaan kuitenkaan toistaa niitä televisiovastaanottimella tai ulkoisella monitorilla, koska tällä videokameralla voidaan lukea ulkoisen näytön tai monitorin avulla vain tiedostot, jotka on tallennettu suoraan siinä olevan linssin kautta.
            
         
      (1)  EUVL C 363, 3.11.2015. EUVL C 106, 21.3.2016.